Mutata sunt tempora: mansit temporum per- 

 actorum memoria, non interiit pietas, immortalis 

 vivit inter doctos gratia eorum, quae bona unquam 

 procerum clementia, civium benevolentia in litteras 

 et eruditos collata sunt; verum ne taciturna Nunquam 

 Otiosorum gratia tandem post varios casus nulla 

 sua culpa patriam et bonos plerosque penitus lateret, 

 Tua, Serenissime Princeps., eximia opera 

 factum est, Qui , nisi viam paravisses et fidem 

 praeclaram dedisses, voce, qua dignissima et clarissima 

 patriae, novis legibus rursus constitutae, commen- 



